# Ivan Rakitić

Ivan Rakitić|  |
| Lični podaci |
| Datum rođenja | 10. ožujka 1988. |
| Mjesto rođenja |  Rheinfelden, Švicarska |
| Nacionalnost | Hrvat |
| Državljanstvo |  švicarsko  hrvatsko |
| Pozicija | vezni igrač |
| Profesionalni klubovi\* |
|

|  |  |  |
| --- | --- | --- |
| **Godine** | **Klub** | **Uta. (gol.)** |
| 2005 – 2007 |  Basel | 34 (11) |
| 2007 – 2011 |  Schalke 04 | 97 (12) |
| 2011 – 2014 |  Sevilla | 117 (27) |
| 2014 – 2020 |  Barcelona | 200 (25) |
| 2020 – 2024 |  Sevilla | 121 (11) |
| 2024 |  Al-Šabab | 8 (1) |
| 2024 – 2025 |  Hajduk | 35 (2) |
| **Nacionalna reprezentacija\*\ |
| **Godine** | **Reprezentacija** | **Uta. (gol.)** |
| 2007 – 2020 |  Hrvatska | 106 (15) |

 |
| \* Nastupi i golovi u profesionalnim klubovima koji se računaju samo za službene utakmice i tačni su do 21.7.2024.  |

**Ivan Rakitić** (Rheinfelden, 10. ožujka 1988.), bivši hrvatski nogometaš i reprezentativac. Premda rođen i odrastao u Švicarskoj, Rakitić je odlučio nastupati za hrvatsku reprezentaciju.

## Klupska karijera

### Basel

Rakitić je prvi nastup u seniorskom nogometu zabilježio 29. rujna 2005. u Kupu UEFA, na gostovanju svog Basela protiv Širokog Brijega (0:1). U švicarskoj Super League debitirao je protiv Neuchâtel Xamaxa, ušavši u 61. minuti umjesto Mladena Petrića. Neuchâtel Xamax je tada vodio Miroslav Blažević.

Za Basel je u svojoj prvoj pravoj sezoni, 2006./07., zabio 11 pogodaka u 33 utakmice. Ozljedom prvog strijelca kluba, Mladena Petrića, praktički je postao glavni igrač Basela, kojeg je vodio do 1/4 finala Kupa UEFA. Te godine dobiva nagradu za najboljeg mladog igrača lige.

### Schalke

U ljeto 2007. Rakitić se pridružio bundesligašu Schalkeu za odštetu od 5 milijuna €. U njemačkom je doprvaku dobio prestižni dres s brojem deset, koji je opravdao više puta u narednim sezonama. Prvi gol je zabio već u debiju protiv prvaka Stuttgarta. U prvoj sezoni s klubom je ostvario 1/4 finale Lige prvaka i zauzeo treće mjesto u njemačkom prvenstvu.

### Sevilla

Rakitić u dresu Seville u 2014. godini.
27. siječnja 2011. španjolska Sevilla priopćila je da će se Rakitić podvrgnuti liječničkom pregledu, te se pridružiti novom klubu u slučaju njegovog uspjeha. 28. siječnja nakon uspješnog liječničkog pregleda Rakitić potpisuje za Sevillu. Zanimljivo je da je u prvoj sezoni nosio različite brojeve na dresu u domaćem prvenstvu i u europskim utakmicama. U španjolskom prvenstvu imao je dres s brojem 25, a u Europskoj ligi s brojem 40. U svojoj drugoj sezoni u klubu nosi dres s brojem 11.

14. svibnja 2014. je sa Sevillom u Torinu na stadionu Juventusa osvojio svoj prvi veliki pehar pobjedivši Benficu 4:2 u finalu Europske lige nakon izvođenja kaznenih udaraca, a proglašen je i igračem utakmice.

### Barcelona

Dana 16. lipnja 2014. godine Ivan je potpisao petogodišnji ugovor sa španjolskim gigantom Barcelonom.

## Reprezentativna karijera

U sezoni 2006./07. Rakitić je vrlo brzo postao jedan od najboljih igrača Basela, te je privukao pozornost jakih inozemnih klubova, istovremeno prouzročivši sukob hrvatskog i švicarskog nogometnog saveza. Njegov je otac imao veliku želju da Ivan zaigra za Hrvatsku, dok su Švicarci željeli svoj uloženi novac u tog velikog talenta vratiti kroz njegovo igranje u dresu njihove izabrane vrste. Nakon nekoliko mjeseci neizvjesnosti, Rakitić se odlučio za kockasti dres, unatoč nekoliko kvalitetnih nastupa za mladu švicarsku reprezentaciju.

Za Hrvatsku je debitirao 8. rujna 2007. protiv Estonije. Svoj prvi gol je zabio četiri dana kasnije, protiv Andore. Bio je član prve jedanaestorice na Euru 2008. (osim u prvom susretu s Austrijom), a najdojmljiviju predstavu pružio je u pobjedi 2:1 nad Njemačkom. Uz Modrića i Petrića, bio je jedan od tri neuspješna izvođača jedanaesteraca u četvrtfinalnom susretu s Turskom.

Hrvatski nogometni izbornik objavio je u svibnju 2016. popis za nastup na Europskom prvenstvu u Francuskoj, na kojem se nalazi Rakitić.

### Pogotci za reprezentaciju

| #
 | Datum
 | Stadion
 | Protivnik
 | Gol za
 | Rezultat
 | Natjecanje
 |
| --- | --- | --- | --- | --- | --- | --- |
| 01.
 | 12. rujna 2007.
 | Estadi Comunal, Andorra la Vella
 |  Andora
 | 0 : **6**
 | 0 : 6
 | Kvalifikacije za EP 2008.
 |
| 02.
 | 20. kolovoza 2008.
 | Ljudski vrt, Maribor, Slovenija
 |  Slovenija
 | 1 : **1**
 | 2 : 3
 | prijateljski susret
 |
| 03.
 | 20. kolovoza 2008.
 | Ljudski vrt, Maribor, Slovenija
 |  Slovenija
 | 2 : **3**
 | 2 : 3
 | prijateljski susret
 |
| 04.
 | 15. listopada 2008.
 | Maksimir, Zagreb, Hrvatska
 |  Andora
 | 0 : **1**
 | 0 : 4
 | Kvalifikacije za SP 2010.
 |
| 05.
 | 15. listopada 2008.
 | Maksimir, Zagreb, Hrvatska
 |  Andora
 | 0 : **4**
 | 0 : 4
 | Kvalifikacije za SP 2010.
 |
| 06.
 | 11. veljače 2009.
 | Ghencea, Bukurešt, Rumunjska
 |  Rumunija
 | 1 : **1**
 | 1 : 2
 | prijateljski susret
 |
| 07.
 | 5. rujna 2009.
 | Maksimir, Zagreb, Hrvatska
 |  Bjelorusija
 | **1** : 0
 | 1 : 0
 | Kvalifikacije za SP 2010.
 |
| 08.
 | 23. svibnja 2010.
 | Gradski vrt, Osijek, Hrvatska
 |  Wales
 | **1** : 0
 | 2 : 0
 | prijateljski susret
 |
| 09.
 | 13. listopada 2012.
 | Arena Filip II, Skopje, Makedonija
 |  Makedonija
 | 1 : **2**
 | 1 : 2
 | Kvalifikacije za SP 2014.
 |
| 10.
 | 10. listopada 2015.
 | Stadion Maksimir, Zagreb, Hrvatska
 |  Bugarska
 | **2** : 0
 | 3 : 0
 | Kvalifikacije za EP 2016.
 |
| 11.
 | 4. lipnja 2016.
 | Stadion Rujevica, Rijeka, Hrvatska
 |  San Marino
 | **7** : 0
 | 10 : 0
 | prijateljski susret
 |
| 12.
 | 17. lipnja 2016.
 | Stade Geoffroy-Guichard, Saint-Étienne, Francuska
 |  Češka
 | 0 : **2**
 | 2 : 2
 | EP 2016.
 |
| 13.
 | 5. rujna 2016.
 | Stadion Maksimir, Zagreb, Hrvatska
 |  Turska
 | **1** : 0
 | 1 : 1
 | Kvalifikacije za SP 2018.
 |
| 14.
 | 27. ožujka 2018.
 | AT&T Stadium, Arlington, Sjedinjene Američke Države
 |  Meksiko
 | **1** : 0
 | 1 : 0
 | Prijateljska utakmica
 |
| 15.
 | 21. lipnja 2018.
 | Stadion u Nižnjem Novgorodu, Nižnji Novgorod, Rusija
 |  Argentina
 | **3** : 0
 | 3 : 0
 | SP 2018.
 |

## Priznanja

Rakitić u dresu reprezentacije.
### Individualna

* 2015.: Nogometaš godine, u izboru *Večernjega lista*.
* 2015.: Sportaš godine, u izboru *Sportskih novosti*.

### Klupska

**Basel Švicarski kup **(1)**: 2006./07.

**Sevilla UEFA Europska liga **(1)**: 2013./14.

**Barcelona La Liga **(3)**: 2014./15., 2015./16., 2017./18.
* Kup Kralja **(4)**: 2014./15., 2015./16., 2016./17., 2017./18.
* Supercopa de España: 2016.
* UEFA Liga prvaka **(1)**: 2014./15.
* UEFA Superkup **(1)**: 2015.
* FIFA Svjetsko klupsko prvenstvo **(1)**: 2015.

## Zanimljivosti

* Ivan Rakitić šesti je Hrvat koji je igrao u bijelo-crvenom dresu Seville (prije njega za isti klub igrali su: Davor Šuker, Robert Prosinečki, Joško Jeličić, Ivan Jurić i Ivica Mornar).
* Ivan Rakitić prvi je igrač koji je osvojio Europsku ligu, a iduće godine Ligu prvaka s različitim klubovima.

## Izvori

Ivan Rakitić na Wikimedijinoj ostavi

## Vanjske veze

* (`de`), (`sh`), (`en`) Ivan Rakitić - Službene stranice Arhivirano 2010-06-12 na Wayback Machine-u